মোহাম্মদ মোস্তফা (অর্থনীতিবিদ)
মোহাম্মদ মুস্তাফা (আরবি: محمد عبد الله محمد مصطفى "السفاريني", জন্ম ২৬ আগস্ট, ১৯৫৪) একজন ফিলিস্তিনি অর্থনীতিবিদ এবং রাজনীতিবিদ যিনি ফিলিস্তিন রাষ্ট্র এবং ফিলিস্তিনি জাতীয় কর্তৃপক্ষের বর্তমান প্রধানমন্ত্রী। তিনি এর আগে প্যালেস্টাইন ইনভেস্টমেন্ট ফান্ডের (পিআইএফ) বোর্ডের চেয়ারম্যান, প্রেসিডেন্ট মাহমুদ আব্বাসের সিনিয়র অর্থনৈতিক উপদেষ্টা এবং প্যালেস্টাইন লিবারেশন অর্গানাইজেশনের নির্বাহী কমিটির একজন স্বাধীন সদস্য হিসেবে দায়িত্ব পালন করেছেন। পূর্বে, তিনি ফিলিস্তিনের উপ-প্রধানমন্ত্রী ( ২০১৩-২০১৪) এবং ফিলিস্তিনের জাতীয় অর্থনীতির মন্ত্রী (২০১৪) হিসাবে দায়িত্ব পালন করেন।